CELEX: C2006/048/22
Language: el
Date: 2006-02-25 00:00:00
Title: Υπόθεση C-405/05: Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας που ασκήθηκε στις  18 Νοεμβρίου 2005

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/11
            
         Προσφυγή της Επιτροπής των Ευρωπαϊκών Κοινοτήτων κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας που ασκήθηκε στις 18 Νοεμβρίου 2005
   (Υπόθεση C-405/05)
   (2006/C 48/22)
   Γλώσσα διαδικασίας: η αγγλική
   Η Επιτροπή των Ευρωπαϊκών Κοινοτήτων, εκπροσωπούμενη από τους Sara Pardo Quintillan, Xavier Lewis και Hubert Van Vliet, της Νομικής Υπηρεσίας της Επιτροπής, με τόπο επιδόσεων στο Λουξεμβούργο, άσκησε στις 18 Νοεμβρίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά του Ηνωμένου Βασιλείου της Μεγάλης Βρετανίας και της Βόρειας Ιρλανδίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1)
            
            
               να αναγνωρίσει ότι το Ηνωμένο Βασίλειο της Μεγάλης Βρετανίας και της Βόρειας Ιρλανδίας, παραλείποντας να διασφαλίσει το αργότερο μέχρι τις 31 Δεκεμβρίου 2000 την κατάλληλη επεξεργασία των αστικών λυμάτων στις περιφέρειες Bangor, Brighton, Broadstairs, Carrickfergus, Coleraine, Donaghadee, Larne, Lerwick, Londonderry, Margate, Newtonabbey, Omagh και Portrush, παρέβη τις υποχρεώσεις που υπέχει από την οδηγία 91/271/ΕΟΚ (1).
            
         
               2)
            
            
               να καταδικάσει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα έξοδα.
            
         Ισχυρισμοί και κύρια επιχειρήματα
   Κατά την Επιτροπή, η παράλειψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας να διασφαλίσει την κατάλληλη επεξεργασία του συνόλου των λυμάτων που παράγονται περιφέρειες Bangor, Broadstairs, Carrickfergus, Coleraine, Londonderry, Larne, Lerwick, Margate, Newtonabbey, Omagh, Brighton Portrush, Donaghadee και Bideford/Northam συνιστά παράβαση του άρθρου 4, παράγραφοι 1 και 3, της οδηγίας. Περαιτέρω, η παράλειψη ελέγχου των νέων σημαντικών οικοδομικών επεκτάσεων στις περιφέρειες Portrush, Newtonabbey, Bangor, Londonderry και Larne και η παράλειψη θεσπίσεως μέτρων ικανών να αμβλύνουν τις συνέπειες της εγκρίσεως των επεκτάσεων αυτών καθιστούν την παράβαση των ως άνω διατάξεων της οδηγία βαρύτερη όσον αφορά τις εν λόγω περιφέρειες.
   
      (1)  Οδηγία 91/271/ΕΟΚ του Συμβουλίου της 21ης Μαΐου 1991 για την επεξεργασία των αστικών λυμάτων, ΕΕ L 135 της 30.5.1991, σ. 40-52.